Հայտարարությամբ հանդես եկավ նաեւ Վարուժան Ավետիսյանը՝ խոսելով Հայաստանում ռուսական ռազմական ոստիկանության ստորաբաժանումների մասին: Դատավոր Մեսրոպ Մակյանը սակայն պարբերաբար ընդհատում էր Ավետիսյանին, հորդորելով հայտարարություններն անել հետազտոված ապացույցների վերաբերյալ: Սակայն, Վարուժան Ավետիսյանը շարունակեց․«Սա քաղաքական դատավարություն է, մենք ապստամբություն ենք կատարել, մեզ հանիրավի մեղադրում են չկատարած գործողությունների մեջ, մեր բոլոր քաղաքական հայտարարությունները այս գործին վերաբերվում են, մենք համատեսքստի մեջ ենք խոսում...։ Մեր ժողովրդին ուզում եմ ասել, որ համակարգը հիմա շատ թույլ է, գնալով թուլանում է...հարվածե՛ք ժողովուրդ, ժամանակն է»։